U DZA'ABAL K'AJOOLTBIL U NOJ A'ALMAJ T'AANIL U NAJMAL 
WIINIKO'OB 

[Preamble] 

Tumeen u kuxtal wiinik x-ma'a palitzilil, u chiimpolta'al yetel u cha'abal u kuxtal 

yook'ol kaab ich jedz oolal, ti' ku taal tu chiimpolta'al u no'oja'anil kuxtal sijnal 

yetel wiinik bey je'ex xan sijnal u najmalmajil keet kuxtal, mixmaak unaj u lu'sik ti' 

tulaakal u wiinikil yook'ol kaabe', 

Tumeen yoo'lal ma' ojelta'an ku beetik u mixba'alkuunsa'al u najmalil u kuxtal 

wiinik, dzo'ok u beetik u yuuchul seen k'aak'as ba'alo'ob tu taan u no'aja'anil u 

tuukul wiinik; yetel tumeen dzo'ok u ya'ala'al u jach nojochil ba'ax ku dziiboltik 

wiinike', u kajtal yook'ol kaab tu'ux ka'a kuxlak luk'a'an u sajakil yetel x-ma'a 

ootzilil, ka'a beeyak u ya'alik ba'ax ku tukultik yetel u kili'ichkuunsik je'e 

maakalmaak Yumtzilil u k'aate', 

Tumeen tun le najmal sijnal yetel wiinik jach k'a'abet u bo'oybesa'al tu yaanal 

jump'eel Noj A'almaj T'aan, u ti'al ma' u beeta'al u liik'il wiinik ba'ate'el tumeen u 

talamil kuxtal yetel u nuunsa'al, 

Tumeen ku tukulta'al xan jach k'a'abet u kaxanta'al bix uchak u bisikuba ma'alob 

tulaakal u kaajilo'ob yook'ol kaab, 

Tumeen k-k'a'ajsik tulaakal u kaajilo'ob Naciones Unidas, dzo'ok u dziibtiko'ob u 

mokt'aanil u chiimpoltiko'ob le Najmal sijnal yetel wiinik, ichil u no'oja'anil yetel u 

beelal bey wiinike', beytun wa ko'olel wa xiib; yetel tumeen dzo'ok ya'aliko'ob 

yaan u chuukpajal yoolo'ob u kaxanto'ob u ma'alobtal u kuxtal wiinik yetel u 

jook'so'ob ichil ootzilil ka'alikil u chiimpoltiko'ob u kuxtal, 

Tumeen le kaajo'ob taaka'an dzo'ok u beetiko'on u Mok T'aanil yetel 

Organizacion ti' Naciones Unidas, ti'al u ciimpola'al bey je'e unaj tulaakal yook'ol 

kaab le Najmal Sijnal yetel wiiniko', bey je'ex u kuxtal x-ma'a palitzilil, yetel 

Tumeen u k'ajoolta'al le Najmal Sijnal yetel wiinik yetel bix uchak u kuxtal x-ma'a 

palitzilil jach taanil yaan ti'al ka'a beeyak u dzo'okbesa'al le Mok T'aana', 

Le NOJ MOLA'AYA' ku ya'alik 



LE U NOJ A'ALMAJ T'AANIL le Najmal Sijnal yetel wiinika', jump'eel ba'al jach 
k'a'abet u yila'al u dzo'okbesa'al tumeen tulaakal u kaajilo'ob yook'ol kaab, tu'ux 
ka'a taaakpajak wiinik yetle u mola'ayilo'ob, ti'al u ch'a'ak ti' leti' u noj tuukulil 
yetel u ka'ansiko'ob u chiimpolta'al u kuxtal wiinik x-ma'a palitzilil yetel xan u 
beetiko'ob tulaakal ba'ax ka'abeet tu kaajalo'ob yetel tulaakal yook'ol kaab tu'ux 
ka'a ila'ak u chiimpolta'al yetel u dzo'okbesa'al ichil le kaajo'ob beetmajil u 
Mokt'aanilo' yetel xan ichil u meek'tan kaajilo'ob. 

Articulo 1 

Tulaakal wiinik ku siijil jaalk'ab yetel keet u tsiikul yetel Najmal Sijnalil, beytun 
xan na'ata'an sijnalil yetel no'oja'anil u tuukulo', k'a'abet u bisikuba bey laaktzilil 
yetel tulaakal u baatzile'. 

Articulo 2 

Tulaakal wiinike' sijnal yetel le Najmalo'oba' beeyxan yetel u siibalil u kuxtal x- 
ma'a palitzilil bey je'ex u ch'a'achi'ita'al ti' le A'almaj T'aana', kex tumeen jela'an u 
ch'i'ibal, u boonlil u yoot'el, xiib wa ko'olel, wa jela'an u t'aan, u kili'ichkuunaj, u 
tuukul wa u laak' je'e ba'alake', tu'ux u taal, u kaajal wa maax yetel ku 
much'ikubaa, beyka'aj u ayik'alil, tu'ux siijnal wa je'e ba'alak u laak' ba'alile'. 
Yetele', ma'atan u paaykunta'al wiinik chen tumeen jela'an u tuukul, u Najmal 
Sijnalil wa u A'almaj T'aanil u kaajal, wa u Meek'tan kaajil tu'ux u taal, mix 
tumeen taanxelil tu'ux yaan u kaajal, wa yaan u jala'acho'ob wa taaka'an ichil u 
laak' kaaj. 

Articulo 3 

Tulaakal wiinike' Sijnal u Najmalmajil u kuxtal, ma' u palitzilta'al beeyxan ma' u 
lo'obol u wiinklal yetel u kaalanta'al u kuxtal. 

Articulo 4 



Mimaak unaj u palitzilta'al mix u meyajtik u ba'al u laak' maak; palitzilil yetel u 
ko'onol wiinik ti'al meyaje' ti' u laak' maak x-ma'a bo'olile' wet'a'an. 

Articulo 5 

Mixmaak ti' unaj u beeta'al loob, mix u nuumsa'al, u k'o'olol, wa u beeta'al u 
bo'otik u si'ipil bey ba'alche'e mix u t'onkiinta'al. 

Artfculo 6 

Tulaakal maan sijnal u najmalmajil u chiimpolta'al u kuxtal yetel u dzo'zkbesa'al 
le Najmal Sijnal yanil ti' ku ya'ala'al te'ej Noj A'almaj T'aano'obo'. 

Artfculo 7 

Mixmaak jela'an wa nojba'al tu taan le A'almaj T'aano'bo', beytuno' tulaakal maak 
uchak u bo'oybesjuba tu yaanal. Tulaakal maak u najmalmaj u tokbesa'al tu taan 
je'e ba'alak nuumsajil ka'a si'ipik tu taan le Tzol T'aana', wa ti' je'e maaxak ka'a 
liik'ik yool u beet le nuumsajo'. 

Artfculo 8 

Tulaakal maak sijnal u najmalmajil u tokbesa'al tu kuuchil ti'ibilkunah tu kaajal, 
tu'ux ka'a ila'ak u chiimpolta'al le Najmal Sijnal yetelo' yetel u dzo'okbesa'al le 
ba'ax ku ya'ala'al te'ej A'almaj T'aano'obo'. 

Artfculo 9 

Mixmaak unaj u k'a'alal wa ma'a u kaant yetel u k'am u si'ipili', mix u tojolch'inta'al 
tu kaajal. 

Artfculo 10 



Tulaakal maak u najmalmaj, keet yetel je'e maaxake', u yu'ubal'al u t'aan tumeen 
tulaakal maak, wa ich ti'ibilile' ma' u makik u xikin maax jo'olbesik ti' ba'ax ku 
ya'alik, ti'al ka'a je'edzek yetel utz u najmal maak yetel ba'ax k'a'abet u beetik, 
beeytun xan ti'al u ch'ooch'a'al je'e ba'alak takpoolil yaan tu yook'ole'. 

Artfculo 1 1 

1 . Tulaakal maak ku ta'akal u poole' unaj u yaax tukulta'al mina'an u si'ipil 
ka'alikil ma'a e'esa'ak yetel wa ma' u kaant, bey je'ex u ya'ala'al te'ej 
A'alamaj T'aano'obo', yetel unaj u xa'ak'alta'al u tzikbe'enil tu taan kaaj ti'al 
yila'al wa yaan u si'ipil yetel xan u yila'al u tokbesa'al tumeen maaxo'ob 
leti' u meyaj. 

2. Mixmaak unaj u dza'abal u kuuch yetel u k'a'alal tu yoo'lal ba'ax ku beetik, 
wa ba'a ma'atan u beetik, wa tu k'iinil u beetik wa u p'atik u beetike' ma'a 
wet'a'an wa dza'an bey yaan u si'ipilil tumeen u A'almaj T'aanil u kaajal wa 
je'e ba'alak kaajile'. 

Artfculo 12 

Mixmaak yaan u paajtalil ti' u yokbesikuba tu kuxtal mix,aak, yetel u ch'i'ibalo'ob, 
ichil yotoch wa u wach'ik ju'un ku tuuxta'aiti', mix u nuumsik u k'aaba' yetel 
tsikbe'enil. Tulaakal maak sijnal u najmatmajil u bo'oybesa'al tumeen A'almaj 
T'aan ti'al ma' yokbesikuba mixmaak tu kuxtal yetel ma' u nuumsa'al. 

Artfculo 13 

1 . Tulaakal maak yaanti' u paajtalil u bin je'e tu'uxak u k'aate', beeyxan u 
jeedzel kajtal je'e tu'uxak kaajil ichil u boj meek'tankaajale'. 

2. Tulaakal maak yaanti' u paajtalil u jook'ol tu kaajal ti'al u bin je'e ba'alak 
kaajile', beeyan u suut tu kaajal. 

Artfculo 14 



1. Wa taan u ch'a'apachta'al wa u maan u chu'ukile', tulaakal maak sijnal u 
najmatmajil u k'a'amal je'e tu'uxak u laak' kaajile' yetel ma'a u jook'sa'ali'. 

2. Ba'ale' ma'atan u beeytal u bo'oybesik maak wa tumeen jach tu jaajil yaan 
u si'ipil tu kaajal, beeyxan wa wet'a'an tumeen u A'almaj T'aan Naciones 
Unidas. 

Artfculo 15 

1 . Tulaakal maak sijnal u najmatmajil u kajtal ti' jump'eel kaaj. 

2. Ti' mixmaak uchak u luk'sa'al u kaajal, mix u luk'sa'alti' u paajtalil u k'exik u 
kaajal. 

Artfculo 16 

1 . Xiibo'ob yetel ko'olelo'ob, le ken u chuk u ja'abil u dzo'okol u beelo'obe', u 
najmatmajo'ob, je'e ba'alak u ch'i'ibalo'obe', je'e tu'uxak u kaajalo'obe', je'e 
maakalmaak k'ujil ku kili'ichkuunsiko'obe', u dzo'okol u beelo'ob ti'al ka'a 
yanak u kuuchkabalo'ob; yetel keet u najmalo'ob tu yoo'lal u dzo'okol u 
beelo'ob, ka'alikil dzoka'an u beelo'ob wa le ken u p'atuba'ob. 

2. Chen yetel ka'a u dzaa u t'aan tu ka'atuulal le maax u k'aat dzo'okol u 
beelo', uchak u yuuchul le dzo'okol beelo'. 

3. Kuuchkabale' leti' u chuun yetel yaax bix u much'ikuba wiinik kajtal 
beytuno' k'a'ana'an u kalaanta'al tumeen tulaakal kaaj yetel tumeen 
jala'acho'ob. 

Artfculo 17 

1 . Tulaakal maak sijnal u najmatmajil u yantal ba'al u ti'alinte, tu juunal wa 
muuch'kab. 

2. Mixmaak uchak u luk'sik ba'al u ti'al maak. 

Artfculo 18 



Tulaakal maak yaan u paajtalil u tukultik je'e ba'alak u k'aate', je'e bixak u k'aate' 
yetel u kili'ichkuunsik je'e maakalaak K'ujil u k'aate'; bey xan u k'exik u 
kili'ichkuunaj wa u tuukul je'e ba'alak k'iin u k'aate', beytun xan u dzaak ojeltbil u 
kili'ichkuunaj yetel ba'ax ku tukultik, tu juunal wa muuch'kab, beytun tu taan kaaj 
wa tu juunal, ti'al u kanik, u taakpajal wa u dzo'okbesik. 

Articulo 19 

Tulaakal maak yaanti' u paajtalil u tukultik yetel u ya'alik le ba'ax u k'aate'; le 
najmala' ku ya'alik ma' u chi'ichnak-kuunsa'al maak chen tu yoo'lal bix u tuukul, 
beytun u xak'al kaxantik ba'ax k'a'abet u yojeltik, u k'amik nu'uktaj yetel u dzaak 
k'ajooltbil ti' tulaakal yook'ol kaab yetel je'e ba'alak wa je'e bixak ku paajtale'. 

Articulo 20 

1 . Tulaakal maak sijnal yetel u paajtalil u much'ikuba yetel u nupikuba yetel 
je'e maaxak ka'alikil ma'atan u beetik k'aas ti' mixmaak yetele'. 

2. Mixmaak unaj u beeta'al u taakpajal ti' mixba'al yetel u nuch'ikuba yetel 
mixmaak wa ma' u k'aati'. 

Articulo 21 

1 . Ti' tulaakal maak yaan u paajtalil u taakpajal ichil u jala'achil u kaajal, wa 
leti' ka'a u beet u jala'achil wa ka'a taakpajak ti'al paaykunsa'al u jala'chil. 

2. Tulaakal maak sijnal u najmatmajil u taakpajal, bey je'e maaxak, ichil u 
mayej jala'ach. 

3. U nij jala'achil jump'eel kaaje' u kajnaalilo'ob; beytuno' leti'ob k'a'abet u 
paaybesik u jala'acho'ob le ken k'uchuk tu k'iinil, tu'ux tulaakal maak unaj 
u tukultik tu juunal maax u k'aat u dzaa jala'achil. 

Articulo 22 



Tulaakal maak, tumeen taaka'an ichil jump'eel kaaje', sijnal u najmatmajil u 
kaalanta'al, yetel u dza'aba'aiti', tumeen u kaajal yetel u yaantiaj u laak' kaajo'ob 
tu yook'ol kaabe', le ba'ax k'a'abetti' ti'al u kuxtale', ti'al u beeytal u kuxtal ti' 
jump'eel kkaj yetel u ye'esik u chiikul u kuxtal, bey je'ex ku k'a'abetkuunsik u 
tsikbe'enil yetel u no'oja'anil u kuxtale'. 

Articulo 23 

1. tulaakal maak sijnal u najmatmajil u dza'abal meyajti', u teetik ba'a meyajil 
u k'aat u beet bey je'e maaxake', ka'a kuxlak yetel u meyajm yetel u 
kaalaanta'al ma' u luk'sa'al meyajiti'. 

2. Tulaakal maak sijnal u najmatmajil u naajal bey je'ex u naajal je'e maaxak 
ku beetik jump'eel meyaj bey je'ex le ku beetiko'. 

3. Tulaakal maak ku neyaje' sijnal u najmatmajil u bo'ota'al le beyka'aj ku 
bo'ota'al u laak' maaxo'ob beetik le mayaj ku beetiko', uchak u naajaltik 
nonoj u ti'al u kuxtal ma'alob yetel kuuchkabal, ka'a dza'abakti' le beyka'aj 
k'a'abet ti'al u ma'alob kuxtal bey je'ex k'a'ana'an ti' u tzikbe'enil wiinike', 
yetel wa ma'atan u naajaltik tu p'iise', unaj u chuukbesa'al ti' tumeen 
jala'ach. 

4. Ti' tulaakal maak yaan u paajtalil u much'ikubaa wa u taakpajal ichil 
muuch'kabalo'ob ti'al u tokbesa'al u najmal. 

Articulo 24 

Tulaakal maak u najmatmajil u cha'abal u je'elel, ma' u meyaj wa jayp'eel k'iin, 
ma' u maan ti' bulk'iin u meyaj yetel u bo'ota'al u je'elel wa jayp'eel k'iin kex 
ma'atan u meyaj. 

Articulo 25 

1 . Tulaakal maak sijnal u najmatmajil u kuxtal ma'alob pa'te' yetel u 
kuuchkabal, beeyxan ka'an yanak u toj oolal, ka'a kuxlako'ob tu'ux ka'a 



taanilkuunsa'ak u yantal u janalo'ob, u nook'o'ob, u yotocho'ob, dzaak 
yetel tulaakal ba'ax k'a'abet ti'al jump'eel ma'alob kuxtal; sijnal xan u 
najmatmil wa ku p'aatal mina'an meyaj ti', wa ku k'oja'antal, ku yuuchul 
loob ti', ku kiimil yiicham, ku ch'iijil wa je'e ba'alak laak ka'a luk'esti' kex 
ma' u kaat ba'ax tu'ux ku kaxtik u kuxtale'. 
2. X-yo'om ko'olel yetel mejen paalale' sijnal u najmatmajil u kalaanta'alo'ob 
ma'alob. Tulaakal mejen paalal siijil ti' ko'olel dzoka'an wa ma' dzoka'an u 
beele', u najmalamj u kalaanta'al tumeen kaaj yetel u yaanta'al liik'il 
ma'alob tumeen jala'ach. 

Articulo 26 

1 . Tulaalak maak sijnal u najmatmajil u kaambal. Le yaax kaambalo'obo' 
k'ana'an ma' u tojoltik. Le yaax kaambalo'obo' tulaakal maak tzaaj u 
k'amik. U kaambalil jump'eel meyaje' tulaakal maak xan unaj u k'amik; 
ba'ale' te'ela' uchak u taakpajal le maax yaan u muuk'ile'. 

2. Le kaambalo' uchak u kaxtik u mu'uk'a'ankuunsik u tsikbe'enil maak yetel 
u beetik u chiimpolta'al tumeen tulaakal maak le najmal sijnal yetel wiiniko' 
bey je'ex le a'almaj t'aano'obo'; unaj u yaantaj ti'al u na'atikuba wiinik, u 
bisikuba ma'alob meek'tan kaajo'ob, kaajo'ob, muuch' kili'ichkuunsajo'ob; 
yetel unaj u yaantaj ti' u meyaj Naciones Unidas ti'al u kuxtal kaajo'ob 
yetel jedz oolal. 

3. Taatatzilo'obe' uchak u teetiko'ob ba'ax u k'aato'ob ka u kan u paalo'ob. 

Articulo 27 

1. Tulaakal maak sijnal u najmatmajil u taakpajal tu t'aan yoolaj ichil u chiikul 
u kuxtal u kaajal, u naaysik yool yetel jadzutz meyajo'ob, u taakpajal yetel 
u k'amik yutzil le xak'al na'ato'obo'. 

2. Tulaakal maak sijnal u najmatmajil u bo'oybesa'al u no'oja'anil u kuxtal, 
ba'al u ti'al, u meyaj ti' xak'al na'at, u ik'il dziib wa je'e ba'alak ka'a u 
meyajte'. 



Articulo 28 

Tulaakal maak sijnal u najmatmajil u yantal u nu'ukbesajil tu kaajal wa tulaakal 
yook'ol kaab ti'al u dza'abal k'ajooltbil yetel u dzo'okbesa'al le Nu'uktaj t'aana'. 

Articulo 29 

1 . Tulaakal maak yaan u kuch uchil u kaajal tumeen chen ja'ali ichil u kaajal 
uchak u beeytal u dzo'okbesik u tsikbe'enile'. 

2. Ikil u dzo'okbesik u najmal yetel u kuxtal ichil le nu'uktajo'oba', tulaakal 
maake' chen uchak u chiimpoltik yetel ma' u xaak'abtik u xuul u t'aan le 
A'almaj T'aano'ob tu yoo'lal u laak' maako'obo', yetel u dzo'okbesa'al u 
no'oja'anil kuxtal, u chiimpolta'al wiinik yetel u keet yantal u toj oolal kaaj. 

3. Le Najmalo'ob yetel u no'oja'anil kuxtala' ma'atan u beeytal u 
dzo'okbesa'al wa ma'atan u chiimpolta'al u Nu'uktaj yetel u A'almaj T'aan 
Naciones Unidas. 

Articulo 30 

Mixbaial ti' le Nu'uktaj uchak u ch'a'abal tumeen jala'ach, junmuuch' maak wa 
juntuul maak ti'al u beetik mixba'al ti'al u we'et'el wa ma' u dzo'okbesa'al le 
Nu'uktajo'ob yetel A'almaj T'aanno'ob ku dza'abal k'ajooltbil ti' le Nu'uktaja'. 



